વડોદરા: 18 લાખની વસતીવાળા વડોદરાનો વ્યાપ 2030માં 10 કિ.મી.થી આગળ વધશે. વસતી 40 લાખ થશે. તેમાં 40% વસતી 5 થી 14 વર્ષના બાળકોની હશે. ડેવલપમેન્ટ પ્લાન વડોદરા-2030માં આ પ્રોજક્શન છે. આ દસ્તાવેજ ભાસ્કર પાસે છે. ધી ગુજરાત ટાઉન પ્લાનિંગ એન્ડ અર્બન ડેવલપમેન્ટ એક્ટ 1976 હેઠળ વડોદરા અને આસપાસના 104 ગામોનો અભ્યાસ આ રિપોર્ટમાં છે. નવા વડોદરામાં 25 ગામોનો સમાવેશ થશે. અહીં 4 મહત્ત્વનાં સેક્ટરનો વિકાસ કેવો થશે તેનો ચિતાર આપ્યો છે, અને અંદરના પાને એક્સપર્ટની મદદથી નવા વડોદરા અને તેની સુવિધાઓને સમજવાનો પ્રયાસ કર્યો છે.